laion/Wikipedia-Exotic huggingface dataset:
עכברונים קטנים בערבה

עכברונים קטנים בערבה (באנגלית: Little Mouse on the Prairie) היא סדרת טלוויזיה מונפשת בת 26 פרקים, שנעשתה בשיתוף פעולה של ארצות הברית וסין, המבוססת באופן רופף על ספר באותו שם מתוך סדרת הספרים "Serendipity" מאת סטיבן קוסגרוב. זהו העיבוד השני של ספר מתוך סדרת הספרים, כאשר הראשון היה האנימה "Serendipity the Pink Dragon". הבעלות על הסדרה עברה לדיסני ב-2001 כשהיא רכשה את פוקס קידס העולמית, הכוללת גם את חברת Saban Entertainment. בישראל הסדרה שודרה בשנים 1996–1997 בערוץ הילדים בדיבוב עברי, ולאחר מכן בשנת 2000 בערוץ 2 ברצועת השידור "טוויפסי ברשת" ובשנת 2001 בערוץ Fox Kids בישראל. עלילת הסדרה עוקבת אחר עכבר עיר בשם אוסגוד די, שזה עתה עבר לפינות הצורניות באזור הכפרי כדי לגור בחווה של דודו. כל פרק מתמקד באוסגוד די ובקבוצת חברים בעלי חיים שפגש בחווה. אוסגוד די – הדמות הראשית של הסדרה והמנהיג של חבריו, במקור בא מהעיר. טוויזל די – בת דודתו של אוסגוד שגרה בכפר. בלוסום – ארנבת, חברה של אוסגוד וטוויזל, מאוהבת באוסגוד. ג'רמיה – צפרדע, חבר של אוסגוד וטוויזל. פלפס – ברווז, חבר של אוסגוד וטוויזל, אוהב לזלול. סוויני – סמור, חבר של אוסגוד וטוויזל בעל כשרון להמצאות. פנג – עטלף, חבר של אוסגוד, הגיע מהיערות החשוכים. ביסי – חתול שמן. קאל – שותפו לדירה של ביסי, חתול רזה. ארדי – דודו של אוסגוד ואביו של טוויזל. מולי די – דודתו של אוסגוד ואמה של טוויזל. בטי די – אחותה התינוקת של טוויזל. סבא וויסקרס – עכבר חכם זקן. מר פקר – מנהל חנות כלבו. את גרסת הדיבוב לעברית הפיק וביים קובי אשל. אור אזולאי - אוזגוד טלי גוטפריד - טוויזל אלי לולאי - ג'רמייה / קאל דבי בסרגליק - פלפס / דודה מולי טל בן בינה - בלוסום נחמן אשכנזי - ביסי יהויכין פרידלנדר - סוויני / סבא קובי אשל - ספטימוס "עכברונים קטנים בערבה", במסד הנתונים הקולנועיים IMDb (באנגלית) "עכברונים קטנים בערבה", במסד הנתונים הקולנועיים KinoPoisk (ברוסית) עכברונים קטנים בערבה, במיזם "אישים" לתיעוד היצירה הישראלית "U.S. Copyright Public Records System". "Disney+ and Missing Saban Entertainment & Fox Kids-Jetix Worldwide Library - StreamClues". 14 בספטמבר 2022. אורכב מ-המקור ב-26 בדצמבר 2022. נבדק ב-2 באוקטובר 2022. {{cite web}}: (עזרה) "Liste - BVS Entertainment | Séries".
הייסקיי

הייסקיי (במולדובנית: HiSky) היא חברת תעופה מולדובנית-רומנית שבסיסה הראשי בקישינב, מולדובה. הבסיסים העיקריים של חברת התעופה הם נמל התעופה הבינלאומי של קישינב ונמל התעופה הבינלאומי הנרי קואנדה ובסיס משני בנמל התעופה הבין-לאומי קלוז' נאפוקה. החברה הוקמה בקישינב בשנת 2020 על ידי יוליאן סקורפן ומספר טייסים שפרשו מאייר מולדובה. בפברואר 2020, מסרו רשויות התעופה במולדובה כי הייסקיי לא השיגה תעודת מפעיל אווירי עקב אי-סדרים שנמצאו במהלך תהליך ההסמכה, וכי נפתחה חקירה. אחת הבעיות שצוינו היא שקוברקס טראנס, חברת התעופה שהייתה אמורה להפעיל מטוסי איירבוס A320 מטעם הייסקיי, טרם החזיקה בצי שלה סוג מטוס זה. לפי רשות התעופה האזרחית של מולדובה, נכון ל-12 במאי 2020, להייסקיי עדיין לא היה רישיון לפעילות מסחרית כשבמקביל הציעה החברה באתר האינטרנט שלה כרטיסים לטיסות מקישינב. לאחר מכן הצהירה חברת התעופה על תוכניותיה להשיק טיסות ביולי עם שניים ממטוסי איירבוס A320 אותם חכרה מחברת אייר ליס קופריישן (אנ'). הייסקיי נאלצה לדחות את השקת הטיסות מספר פעמים כתוצאה ממגפת הקורונה, וב-18 בספטמבר 2020, אף הסירה את רשימת היעדים. ב-11 בדצמבר 2020 השיגה חברת התעופה את תעודת המפעיל שלה ברומניה וב-19 בפברואר 2021 השיגה חברת התעופה את תעודת המפעיל שלה במולדובה. ב-22 בפברואר 2021, הודיעה חברת התעופה שהיא תתחיל לטוס לדבלין ולליסבון מהבסיס הראשון שלה בקלוז'-נאפוקה, רומניה. בשנתיים הראשונות לפעילותה חצתה החברה את רף מיליון הנוסעים. לחברה קווי טיסות סדירות לצד שירותי טיסות שכר ליעדי תיירות עונתיים. פרנקפורט ונציה תל אביב בריסל דבלין בולוניה מילאנו-ברגמו בווה לונדון-סטנסטד בוקרשט דיסלדורף איסטנבול קלוז'-נאפוקה טימישווארה תל אביב מאלגה בריסל דבלין בורדו (החל מדצמבר 23) קישינב (החל באוקטובר 23) פרנקפורט (החל מדצמבר 23) ניו יורק (החל מיוני 24) אנטליה הורגדה מונסתיר דובאי שארם א-שייח' מדיירה טנריף נכון לינואר 2024 צי החברה כולל את המטוסים הבאים: הייסקיי מפעילה טיסות יומיות לנמל התעופה בן-גוריון בתל אביב ובחזרה: מקישינב במולדובה, ומבוקרשט, קלוז'-נאפוקה וטימישוארה ברומניה. מדיה וקבצים בנושא הייסקיי בוויקישיתוף אתר האינטרנט הרשמי של הייסקיי הייסקיי, ברשת החברתית פייסבוק הייסקיי, ברשת החברתית אינסטגרם הייסקיי, סרטונים בערוץ היוטיוב HiSky, hisky.aero Stefan Eiselin, Behörde warnt vor neuer Airline, die nach Düsseldorf fliegen will, aeroTELEGRAPH, ‏26 בפברואר 2020 (בגרמנית) Certified air operators :: Civil Aviation Authority Republic of Moldova, web.archive.org, ‏3 באוגוסט 2020 Bruce Drum, ALC leases an Airbus A320-200 with newcomer HiSky Moldova, World Airline News, ‏10 ביוני 2020 (באנגלית) News | Routes, routesonline.com Gabriel Bobon, Exclusiv: HiSky a obținut certificatul de operator aerian în România, BoardingPass.ro, ‏11 בדצמבר 2020 (ברומנית) Gabriel Bobon, HiSky a obținut certificatul de operator aerian și în Moldova, BoardingPass.ro, ‏19 בפברואר 2021 (ברומנית) Moldovan airline HiSky to launch flights from Cluj-Napoca to Dublin, Lisbon, Romania Insider, ‏23 בפברואר 2021 (באנגלית) Cum s-a descurcat HiSky, compania aeriană înființată de doi antreprenori moldoveni, Wall-Street, ‏3 במרץ 2023 (ברומנית) Gabriel Bobon, Rută nouă: București - Frankfurt cu HiSky din decembrie 2023, BoardingPass.ro, ‏2023-10-23 (ב־) HiSky, hisky.aero HiSky, hisky.aero
סיח קבב

סיח קבב (באורדו: سیخ کباب, בהינדי: सीख कबाब; באנגלית: Seekh Kabab) היא קציצה מתובלת העשויה מבשר טחון ונחשבת לנפוצה בהודו, פקיסטן, בנגלדש ואפגניסטן. המאכל מורכב מבשר טחון, זנגביל, שום, צ'ילי ירוק, גראם מסאלה, מיץ לימון, כוסברה ועלי נענע שאותם מערבבים יחד, משפדים וצולים על מנגל או בטנדור. נהוג להגיש את המאכל בליווי ראיטה, פרוסת בצל, לימון, צ'אטני, נאן או פאראטה. מלבד הגרסה הבסיסית, למאכל גם גרסה טבעונית שעשויה משעועית, תפוח אדמה, כרובית ואפונה. טונדה קבב שאמי קבב מדיה וקבצים בנושא סיח קבב בוויקישיתוף מתכון להכנת סיח קבב, באתר Teaforturmeric Yasmeen Niaz Mohiuddin, Pakistan: A Global Studies Handbook, ABC-CLIO, 2007, ISBN 978-1-85109-801-9. (באנגלית) Tandoori Seekh Kebab - The Cook's Cook, web.archive.org, ‏2021-01-26
הנרי ואקה

הנרי ואקה אורקיסה (בספרדית: Henry Vaca Urquiza; נולד ב-27 בינואר 1998 בסנטה קרוס דה לה סיירה שבבוליביה) הוא כדורגלן בוליביאני המשחק בעמדת הקשר בקלוב בוליבר ובנבחרת בוליביה. ואקה גדל במחלקת הנוער של אקדמיה טאהויצ'י, והחל את הקריירה המקצוענית שלו בקבוצת קלוב קאייחה. בהמשך עבר לאו'היגינס מליגת העל הצ'יליאנית, אך לא שיחק במדי הקבוצה הבוגרת של המועדון. ב-1 בינואר 2018 חתם בדה סטרונגסט מליגת העל הבוליביאנית. בסך הכול ערך 96 הופעות ליגה והבקיע עשרה שערים במועדון. ב-1 ביולי 2019 הושאל לאוניברסיטריו דה דפורטס מליגת העל הפרואנית. הוא ערך שמונה הופעות ליגה במדי המועדון. ב-1 בינואר 2020 הושאל לאתלטיקו גויאניינסה מליגת העל הברזילאית. ב-7 בספטמבר ערך את הופעתו היחידה במדי המועדון, בתיקו 1-1 נגד גרמיו במסגרת המחזור השמיני בליגה לעונת 2020. ב-29 בינואר 2021 הושאל לאוריינטה פטרולרו מליגת העל הבוליביאנית. ב-7 ביולי 2022 חתם על חוזה קבוע במועדון. ב-25 ביוני 2023 חתם במכבי בני ריינה. בינואר 2024 שוחרר מהקבוצה.ובמרץ חתם בקלוב בוליבר. ב-10 בספטמבר 2018 ערך ואקה את הופעת הבכורה שלו בנבחרת בוליביה, בתיקו 2-2 מול נבחרת סעודיה במשחק ידידות. הוא היה חלק מסגל הנבחרת בטורניר קופה אמריקה 2021, וערך שתי הופעות בטורניר. דה סטרונגסט ליגת העל הבוליביאנית: אפרטורה 2016/2017 הנרי ואקה, באתר Transfermarkt הנרי ואקה, באתר Soccerway הנרי ואקה, באתר WorldFootball.net הנרי ואקה, באתר National Football Teams הנרי ואקה, באתר FootballDatabase.eu
בראדלי ברקולה

בראדלי ברקולה (בצרפתית: Bradley Barcola; נולד ב-2 בספטמבר 2002 בווילרבאן שבצרפת) הוא כדורגלן צרפתי-טוגולזי המשחק בעמדת קשר הכנף בקבוצת פריז סן-ז'רמן מליגת העל הצרפתית. ברקולה גדל במחלקת הנוער של אולימפיק ליון. בשנת 2020 החל לשחק בקבוצת המילואים של המועדון. ב-4 בנובמבר 2021 ערך את הופעת הבכורה שלו בקבוצה הראשונה של המועדון, בניצחון 3-0 על ספרטה פראג במסגרת שלב הבתים של הליגה האירופית לעונת 2021/2022. ב-1 בפברואר 2022 ערך את הופעת הבכורה שלו בליגת העל הצרפתית, בניצחון 2-1 על אולימפיק מרסיי במסגרת המחזור ה-14 לעונת 2021/2022. ב-31 באוגוסט 2023 חתם לחמש שנים בפריז סן-ז'רמן אשר שילמה עליו 45 מיליון יורו לליון. ברקולה נכלל בסגל נבחרת צרפת עד גיל 21 לטורניר אליפות אירופה עד גיל 21 בשנת 2023. נכלל בסגל נבחרת צרפת לטורניר יורו 2024, ב-5 ביוני 2024 ערך את הופעת הבכורה שלו בנבחרת הבוגרת כשעלה כמחליף במשחק ידידות בו ניצחה צרפת 3–0 את נבחרת לוקסמבורג. אחיו הוא שוער נבחרת טוגו מלקולם ברקולה. פריז סן-ז'רמן אליפות צרפת (1): 2023/2024 מדיה וקבצים בנושא בראדלי ברקולה בוויקישיתוף בראדלי ברקולה, באתר Transfermarkt בראדלי ברקולה, באתר Soccerway בראדלי ברקולה, באתר BDFutbol בראדלי ברקולה, באתר WorldFootball.net בראדלי ברקולה, באתר National Football Teams בראדלי ברקולה, באתר FootballDatabase.eu בראדלי ברקולה, באתר ESPN סגל הנבחרת בחשבון הטוויטר הרשמי של נבחרת צרפת, 16 במאי 2024 (בצרפתית) France 3-0 Luxembourg (Jun 5, 2024) Final Score, ESPN (באנגלית) L'attaquant Bradley Barcola (OL) signe son premier contrat professionnel באתר ל'אקיפ, 14 בספטמבר 2021 (בצרפתית)
בארט פרברוחן

בארט פרברוחן (בהולנדית: Bart Verbruggen; נולד ב-18 באוגוסט 2002 בברדה שבהולנד) הוא כדורגלן הולנדי המשחק בעמדת השוער בקבוצת ברייטון אנד הוב אלביון מהפרמייר ליג. פרברוחן גדל במחלקת הנוער של נאק ברדה. ב-26 באוגוסט 2020 חתם פרברוחן באנדרלכט מליגת העל הבלגית. ב-2 במאי 2021 ערך את הופעת הבכורה שלו במועדון, בתיקו 2-2 נגד קלאב ברוז' במסגרת הליגה לעונת 2020/2021. ב-3 ביולי 2023 חתם בברייטון אנד הוב אלביון מהפרמייר ליג. פרברוחן נכלל בסגל נבחרת הולנד עד גיל 21 לטורניר אליפות אירופה עד גיל 21 בשנת 2023. במרץ 2023 זומן לראשונה לנבחרת הבוגרת לקראת משחקי מוקדמות יורו 2024 נגד צרפת וגיברלטר. ב-13 באוקטובר 2023 ערך את הופעתו הבכורה בהפסד 2-1 לצרפת. נכלל בסגל נבחרת הולנד לטורניר יורו 2024. בארט פרברוחן, ברשת החברתית אינסטגרם בארט פרברוחן, באתר Transfermarkt בארט פרברוחן, באתר Soccerway בארט פרברוחן, באתר BDFutbol בארט פרברוחן, באתר WorldFootball.net בארט פרברוחן, באתר National Football Teams בארט פרברוחן, באתר FootballDatabase.eu בארט פרברוחן, באתר ESPN Dit zijn de 26 spelers van bondscoach Ronald Koeman voor EURO 2024 באתר התאחדות הכדורגל ההולנדית המלכותית, 29 במאי 2024 (בהולנדית)
אוסקר בוב

אוסקר בוב (בנורווגית: Oscar Bobb; נולד ב-12 ביולי 2003 באוסלו שבנורווגיה) הוא כדורגלן נורווגי המשחק בעמדת הקיצוני בקבוצת מנצ'סטר סיטי מהפרמייר ליג. בוב גדל במחלקות הנוער של לין ווולרנגה. בשנת 2019 הצטרף למחלקת הנוער של מנצ'סטר סיטי. ב-2 בספטמבר 2023 ערך בוב את הופעות הבכורה שלו נגד פולהאם בפרמייר ליג בניצחון 5-1. ב-19 בספטמבר ערך את הופעת הבכורה שלו בליגת האלופות נגד הכוכב האדום בלגרד בניצחון 3-1. ב-4 בנובמבר בישל נגד בורנמות' בניצחון 6-1, באותו משחק חברו לקבוצה ג'רמי דוקו בישל 4 שערים וכבש אחד בעצמו. ב-13 בדצמבר 2023 בוב כבש את שער הבכורה שלו במנצ'סטר סיטי בשלב הבתים של ליגת האלופות נגד הכוכב האדום בלגרד בניצחון 3-1. בוב נכלל בסגל נבחרת נורווגיה עד גיל 21 לטורניר אליפות אירופה עד גיל 21 בשנת 2023. ב-12 לאוקטובר 2023 ערך את הופעת הבכורה שלו בנבחרת נורווגיה נגד קפריסין במוקדמות יורו 2024 בניצחון 4-0, בנוסף לכך ב-15 לאוקטובר פתח בהרכב נבחרת נורווגיה נגד ספרד בהפסד 1-0. ב-16 לנובמבר כבש בוב את השער הראשון שלו במדי נבחרת נורווגיה במשחק ידידות נגד איי פארו בניצחון 2-0. הסופר קאפ האירופי: 2023 מדיה וקבצים בנושא אוסקר בוב בוויקישיתוף אוסקר בוב, באתר Transfermarkt אוסקר בוב, באתר Soccerway אוסקר בוב, באתר BDFutbol אוסקר בוב, באתר WorldFootball.net אוסקר בוב, באתר National Football Teams אוסקר בוב, באתר FootballDatabase.eu אוסקר בוב, באתר ESPN
2G

"הדור השני" (2G) הוא כינוי לקבוצה של פרוטוקולי תקשורת לקשר רדיו שהוגדרו על ידי איגוד הטלקומוניקציה הבינלאומי (ITU) שקדמו ל-3G‏, 4G ול-5G. הטכנולוגיה הושקה לראשונה בשנת 1991 בפינלנד במסגרת תקן GSM על ידי חברת Radiolinja (כיום חלק מחברת Elisa Oyj). לאחר ההשקה של הדור השני כל המערכות הסלולריות שקדמו לטכנולוגיה זו זכו באופן רטרואקטיבי, לכינוי 1G. בעוד שאותות הרדיו ברשתות הדור הראשון היו אנלוגיות, אותות הרדיו ברשתות הדור השני היו דיגיטליות, אם כי שתי המערכות משתמשות באותות דיגיטלי על מנת לקשר בין מגדלי הרדיו הסלולריים ליתר מערכת הרשת הסלולרית. הטכנולוגיה חוללה מהפכה בדרך בה אנשים מתקשרים, והניח את הבסיס למהפכת המובייל שבאה לאחר מכן. טכנולוגיית הדור השני הנפוצה ביותר הייתה תקן GSM המבוסס על TDMA, שנמצאה בשימוש ברוב העולם מחוץ ליפן. באמריקה הצפונית תקן Digital AMPS (IS-54 ו-IS-136) וכמו גם תקן CdmaOne ‏(IS-95) היו תקנים דומיננטיים, אך גם תקן GSM היה בשימוש באמריקה הצפונית. ביפן התקן הדומיננטי היה PDC. תכונה בולטת שהוצגה לראשונה עם טכנולוגיית ה-2G הייתה היכולת לשלוח הודעות SMS, אשר אפשרו לראשונה למשתמשים לשלוח הודעות כתובות קצרות בין מכשירים ניידים עם טכנולוגיית הדור השני. חדשנות זו חוללה מהפכה בתקשורת, והעניקה אמצעי נוח וחסכוני לשמור על קשר. שיחות טלפון מוצפנות דיגיטלית, לפחות במקטע האווירי, בין הטלפון הנייד לתחנת הבסיס הסלולרית (אך לא בהכרח בשאר הרשת, וללא הצפנת קצה לקצה). שימוש יעיל יותר משמעותית בספקטרום תדרי הרדיו המאפשר שירות ליותר משתמשים בכל פס תדרים. שירותי נתונים לנייד, החל מהודעות טקסט SMS והמשך בשירות הודעות מולטימדיה (MMS). ברשתות 2G מתקדמות יותר - אפשרות להעברת נתונים בקצבים יחסית גבוהים (לאותה עת) של 40 קילוביט/שנייה ברשתות שישמו את תקן GPRS ועד 384 קילוביט/שנייה ברשתות שישמו את תקן EDGE. אלגוריתם ההצפנה ברשת 2G הוא A5/1 (אנ').A5/1 נמצא בשימוש באירופה ובארצות הברית. A5/2 היה גרסה מוחלשת בכוונה של האלגוריתם שנועדה עבור אזורי ייצוא מסוימים. A5/1 פותח ב-1987, ו-A5/2 פותח ב-1989. למרות ששניהם נשמרו בתחילה בסוד, העיצוב הכללי הודלף ב-1994 והאלגוריתמים עברו תהליך של הנדסה הפוכה בשנת 1999. רשת 2.5G - רשת 2G שישמה את פרוטוקול GPRS להעברת נתונים במיתוג מנות בקצב מרבי של 40 קילוביט/שנייה. רשת 2.75G - רשת 2G שישמה את פרוטוקול EDGE להעברת נתונים בקצב מרבי של 384 קילוביט/שנייה. רשת 2.875G - רשת 2G שישמה את פרוטוקול Evolved EDGE להעברת נתונים בקצב מרבי של עד 1 מגהביט/שנייה. משרד התקשורת החליט כי רשתות דור 2 (GSM) ודור 3 בסלולר (UMTS) ייסגרו בהליך מדורג שיימשך חמש שנים ויסתיים בתאריך 31 בדצמבר 2025. לאחר תאריך זה יפעלו בישראל רק טכנולוגיות דור 4 (LTE) ודור 5 (5G). השפעות בריאותיות של קרינת טלפון סלולרי 3G 4G 5G "Radiolinja's History". 20 באפריל 2004. אורכב מ-המקור ב-23 באוקטובר 2006. נבדק ב-23 בדצמבר 2009. {{cite web}}: (עזרה) "2G Sunset Brings Faster Speeds, Newer Technologies". 16 בינואר 2017. נבדק ב-27 בינואר 2023. {{cite web}}: (עזרה) מירב קריסטל, רשתות דור 2 ו-3 בסלולר ייסגרו עד 2025, באתר ynet, 27 ביוני 2021 ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
ועדה לניהול שינויים

ועדה לניהול שינויים (באנגלית: Change Advisory Board) היא קבוצת אנשים המנהלת וסוקרת שינויים בסביבת המחשוב הארגונית. צוות הוועדה מורכב ממנהלי מחלקות, צוותים טכניים ומשתמשי קצה המסייעים בהערכה ובתעדוף של שינויים שעתידים להתבצע בתהליך פיתוח תוכנה או בסביבת מחשוב. חברי הוועדה צריכים להיבחר באופן סלקטיבי כדי להבטיח שהשינויים המבוקשים נבדקים ומוערכים ביסודיות מנקודת מבט טכנית ועסקית כאחד. כינוס הוועדה לניהול שינויים הוא תהליך חשוב ונחוץ, המסייע בקבלת החלטות נכונות ובאיזון בין הצורך בשינוי לבין הצורך למזעור סיכונים שורשיים. נהוג לכנס את הצוות לעיתים תכופות על מנת לסקור שינויים בולטים, לחתום על שינויים שאושרו ולדון בכל שינוי עתידי. ניהול סיכונים שינוי ארגוני ITIL ניהול שינויים במערכות המידע - NIST 800-128, באתר NIST Change Advisory Board, itsm.certification.info ManageEngine, Roles and responsibilities of CAB and ECAB, www.manageengine.com What is Change Advisory Board (CAB)? - Freshservice, www.freshworks.com (באנגלית) https://www.nist.gov/standardsgov/general-requirements-cab-designation K. K. Tucker, What Is A Change Advisory Board (CAB)?, ‏2021-02-15 (באנגלית אמריקאית) WalkMe Team, What Does the Change Advisory Board (CAB) Do?, The Change Management Blog, ‏2021-05-06 (באנגלית אמריקאית)
נון סקוויטור (פירושונים)

האם התכוונתם ל... נון סקוויטור – סוג של כשל לוגי נון סקוויטור (אמצעי ספרותי) – אמצעי ספרותי, לרוב קומי, שבו אחת הדמויות בסיפור או במחזה אומרת דברים שאינם נובעים מחלקים קודמים בדיאלוג. הדברים נשמעים אבסורדיים או חסרי פשר, אך לעיתים הם מרמזים על רגשות או מחשבות נסתרות של הדמות.
שאמי קבב

שאמי קבב (בהינדי: शामी कबाब; באנגלית: Shaami Kebab) היא קציצה מתובלת העשויה מבשר טחון ונחשבת לנפוצה בהודו, פקיסטן ובנגלדש. המאכל מורכב מעוף או בשר, גראם מסאלה, בצל, כורכום, צ'ילי, נענע, פלפל שחור, זנגביל, קינמון, ציפורן, עלי דפנה, חומוס וביצה שאותם טוחנים, מערבבים יחד ואופים או צולים. נהוג להגיש את הקינוח בתקופת הרמדאן, בעיד אל פיטר, כאוכל רחוב, אך בעיקר בחתונות, פסטיבלים ובאירועים דתיים כשהוא חם. מלבד הגרסה הבשרית, קיימת גם גרסה צמחונית והוא נפוץ בדאקה, פנג'אב, קשמיר, אוטר פראדש וסינד. סיח קבב טונדה קבב מדיה וקבצים בנושא שאמי קבב בוויקישיתוף מתכון להכנת שאמי קבב, באתר Indianhealthyrecipes Shami kebab | Traditional Ground Meat Dish From Lucknow | TasteAtlas, www.tasteatlas.com Izzah Cheema, Easy Shami Kebab (Instant Pot and Stovetop), Tea for Turmeric, ‏2019-04-05 (באנגלית אמריקאית)
לירן ליאני

לירן ליאני (נולד ב-24 במאי 1977) הוא שופט כדורגל ישראלי לשעבר. ליאני נולד בנתניה והתחנך בפנימיה צבאית. בעל תואר ראשון בתקשורת ותואר שני במשפטים. בגיל 16 בעקבות מודעה בעיתון הצטרף לקורס שופטי כדורגל. בשנת 1994 הצטרף לאיגוד השופטים ובשנת 1999 הצטרף לסגל ליגת העל. מהראשונים בארץ שהפך להיות שופט מקצועי. ליאני שפט במשך 30 שנה בליגת העל בישראל בין היתר שפט בגמר הגביע לעונת 2017/2018 בין בית"ר ירושלים להפועל חיפה. בשנת 2010 הפך לשופט פיפ"א. הוא שפט בליגה האירופית בשנים 2013/2012, 2015/2016 2017/2018. בשנת 2018 פרש מהשיפוט הבינלאומי. בשנת 2019 היה חבר בוועדת הפרס במיזם "מגן הכבוד-תקווה ישראלית" של נשיא המדינה. ונבחר על ידי ידיעות אחרונות כאחד מעשרת השופטים הגדולים בכל הזמנים. ביוני 2023 הפך לחבר הנהלת איגוד שופטי הכדורסל. ליאני מעביר בין היתר הרצאות בצה"ל, באוניברסיטאות ובבתי ספר בנושאי אלימות וערכים בספורט, ניהול וקבלת החלטות. לירן ליאני, ברשת החברתית פייסבוק לירן ליאני, באתר transfermarkt בהגשת דניאל מקדאואל. פאנל: אפי בריק וגל לפלר, פודקסט הקיפוד. פרק 29 - לירן ליאני על אהבה לכדורגל, מקצוענות בשיפוט וחוויות מגובה הדשא, באתר spreaker, ‏26 באוגוסט 2020 יניב טוכמן‏, לירן ליאני מגיב לסערה: "קשה לי לישון בלילה. הטעות היא עליי", באתר וואלה, 5 בפברואר 2018 אבינעם פורת, עשרת השופטים הגדולים בכל הזמנים, באתר ynet, 19 בינואר 2018 לירן ליאני, באתר Transfer markt.com (באנגלית) עמרי מנהיים, ‏עובר לכדורסל: התפקיד החדש של לירן ליאני, באתר ערוץ הספורט, 5 ביוני 2023 נדב צנציפר, ליאני: "אי אפשר להיות שופט מקצועי בישראל", באתר ynet, 8 בפברואר 2018 בית”ר כפ”ס: זוכת מגן הכבוד, באתר ג'וניורליג, ‏14 באוגוסט 2019 לירן ליאני, באתר פייסבוק
לובמבה

לובמבה היא הבירה המסורתית והחוקתית של אסוואטיני, מקום מושב בית המחוקקים של אסוואטיני ומקום מגורי המלכה האם של אסוואטיני. העיר ממוקמת במערב המדינה, בעמק אזולוויני, 16 ק"מ ממבבנה, במחוז הוהו. בעיר מתגוררים כ-6,000 תושבים. לובמבה מפורסמת בשני טקסים הנערכים בה: ריקוד הקנים הנערך באוגוסט או ספטמבר מדי שנה לכבוד המלכה האם. ריקוד מלכות אינקוואלה הנערך בדצמבר או ינואר לכבודו של המלך. בעיר נמצאים הארמון הממלכתי אמבו, ארמון קראל המלכותי וכן המוזיאון הלאומי של אסוואטיני ופרלמנט אסוואטיני. בקרבת העיר מצויים שמורת הטבע מלילוואנה ושדה התעופה מאטסאפה. ESWATINI NATIONAL TRUST COMMISSION לובמבה, באתר אנציקלופדיה בריטניקה (באנגלית) לובמבה, מתוך אתר ממלכת אסווטיני בית הנבחרים של אסווטיני, באתר CPA
יורגן ברנדט

יורגן ברנדט (בגרמנית: Jürgen Brandt;‏ 19 באוקטובר 1922 – 26 ביולי 2003) היה גנרל גרמני אשר שרת בבונדסוור ושימש כמפקח הכללי שלו (מקביל לרמטכ"ל) בין השנים 1978–1983. ברנדט נולד בקיל ב-19 באוקטובר 1922. ב-1940 הוא התגייס לוורמאכט ולחם במלחמת העולם השנייה. ב-1944 הוא הועלה לדרגת לויטננט ומונה למפקד מחלקה. לאחר המלחמה הוא היה בשבי במשך שנתיים ואז החל לעבוד כעיתונאי. ב-1950 הוא החל לעבוד ב"מרכז לשירות המולדת" - גוף מיוחד בפיקודו של הגנרל בדימוס גרהרד פון שוורין שהיה אחראי על בנייה מחדש של כוחות ביטחון הפנים של גרמניה בתקופת הכיבוש האמריקני. המרכז לשירות המולדת לא האריך ימים, ופורק עוד באותה שנה. בעקבות כך, ברנדט עבר לשרת במשרד הפדרלי להגנת החוקה. ב-1953 הוא החל לעבוד במשרד בלנק - גוף שקדם למשרד ההגנה הגרמני. ב-1955 התגייס ברנדט לבונדסוור ובמשך מספר שנים מילא תפקידי מנהל בכירים. בין 1974–1976 הוא שימש כמפקד דיוויזיית הפאנצר ה-10. ב-1978 הוא מונה לנציג גרמניה המערבית בוועדה הצבאית של נאט"ו בבריסל. עם זאת, כעבור כמה חודשים הוא נקרא לשוב לגרמניה בפתאומיות לאחר שהמפקח הכללי (מקביל לרמטכ"ל) הראלד ווסט נאלץ להתפטר בעקבות פרשת ריגול. ברנדט חזר לבון והפך למפכ"ל החדש. הוא כיהן בתפקיד עד 31 במרץ 1983 אז פרש מהצבא. הוא נפטר במכנהיים ב-26 ביולי 2003. יורגן ברנדט בארכיון הבונדסוור
דיטר ולרסהוף

דיטר ולרסהוף (בגרמנית: Dieter Wellershoff;‏ 16 במרץ 1933 – 16 ביולי 2005) היה אדמירל גרמני אשר שימש כמפקח הכללי (מקביל לרמטכ"ל) של הבונדסוור בין השנים 1986–1991. ולרסהוף נולד בדורטמונד ב-16 במרץ 1933. ילדותו עברה עליו באזור הריין התחתון. הוא רצה להמשיך בדרכו של אביו ולהפוך למהנדס מכרות. הוא למד בRWTH אוניברסיטת אאכן, אולם ב-1957 עזב את לימודיו והתגייס לדויטשה מרינה (הצי הגרמני). בין 1960-1964 הוא שרת כמפקד שולת מוקשים, ולאחר כמן שימש כקצין על סיפון המשחתת "שלזוויג-הולשטיין". בין 1967-1968 הוא למד באקדמיה לפיקוד ומטה בהמבורג. בין 1971-1973 שימש כמפקד המשחתת "הסן", ולאחר מכן הועבר לשמש כקצין מבצעים במפקדת הצי בגלוקסבורג, ואז למפקש שייטת שולות המוקשים בווילהלמסהאפן. ב-1977 מונה לראש אגף החימוש במפקדת הצי. בין 1981–1984 שימש כמפקד האקדמיה לפיקוד ומטה של הבונדסוור. ב-1 באפריל 1985 הוא מונה למפקד הדויטשה מרינה. כעבור שנה הוא עבר לשמש כמפקח הכללי (מקביל לרמטכ"ל) של הבונדסוור. הוא היה הראשון בתפקיד שלא שרת לפני כן בוורמאכט. בתקופת כהונתו התרחש איחוד גרמניה מחדש, ו-ולרסהוף הוביל את סיפוח צבא העם הלאומי אל תוך הבונדסוור. איחוד שני הצבאות נחשב למוצלח מאוד, ובמידה רבה להישג אישי של ולרסהוף. ב-30 בספטמבר 1991 הוא סיים את תפקידו ופרש מהצבא. לאחר פרשתו שימש כנשיא המייסד של האקדמיה הפדרלית למדיניות ביטחון. כמו כן היה מרצה במכון לדיני שמירת שלום ומשפט הומניטרי בינלאומי באוניברסיטת רוהר בבוכום. הוא נפטר באויסקירכן ב-16 ביולי 2005. מדיה וקבצים בנושא דיטר ולרסהוף בוויקישיתוף דיטר ולרסהוף בספרייה הלאומית הגרמנית
מבבנה

מבבנה (באנגלית: Mbabane; בסוואזית: ÉMbábáne) היא עיר הבירה והעיר הגדולה ביותר של ממלכת אסוואטיני ושל מחוז הוהו. העיר ממוקמת על גדות נהר מבבנה ונהר פולינגאנה בהרי מדימבה ומתגוררים בה 94,874 תושבים (נכון לשנת 2010). ב-1902, עבר המרכז האדמיניסטרטיבי של המדינה ממנזיני למבבנה. מעבר זה הוביל לגידול מואץ באוכלוסיית העיר. שמה של העיר נגזר מהמנהיג, מבבנה קוננה (Mbabane Kunene), שחי באזור בתקופת המתיישבים הבריטים. כלכלת העיר והממלכה כולה מתבססת על תיירות, ייצוא סוכר וכריית ברזל ובדיל שבקרבת העיר. כמו כן, קיימים בעיר שני אזורי תעשייה קלה והיא מהווה מרכז מסחרי לסביבתה. קרבת העיר למעברי הגבול לדרום אפריקה הביאה אף היא לפיתוחה של העיר ולהפיכתה למרכז התיירות של המדינה. במבבנה פועלים קולג' ווטרפורד-קמהלבה של ארגון הקולג'ים הבינלאומיים משנת 1963 ואוניברסיטת אסוואטיני משנת 1964. בעיר קיימת נציבות בריטית האחראית על היחסים בין ממשלות אסוואטיני לממלכה המאוחדת. גלריית אינדינגיליזי לאמנות נוסדה בעיר בשנת 1982 ומציגה אמנות מקומית הכוללת פסלים, ציורים, בטיקים, תכשיטים אתניים וכלי חרס. מבבנה שייכת למחוז הוהו ומהווה את בירתו של המחוז וממוקמת על גדות נהר מבבנה ופלג של נהר פולינגאנה בהרי מדימבה. גובהה הממוצע של העיר הוא 1,243 מטרים. למרות גובהה של העיר, מבבנה מתאפיינת באקלים סובטרופי גשום מתון ושלג נחשב תופעה נדירה, שהתרחש רק 3 פעמים מאז שנת 1900, באזור זה. הטמפרטורה הממוצעת בחודש יולי היא 15 °C ובחודש ינואר 22 °C. ארצות הברית פורט וורת', טקסס, ארצות הברית טאיוואן טאיפיי, טאיוואן מלזיה מרסינג, מלזיה בקתה במבבנה אתר האינטרנט הרשמי של מבבנה מבבנה, באתר אנציקלופדיה בריטניקה (באנגלית) http://www.swaziplace.com/indinglizi/index.html http://www.sister-cities.org/interactive-map/Mbabane,%20Swaziland
דוד לוי (רב)

הרב דוד לוי (נולד בשנת ה'תש"ט) הוא מראשי ישיבת פוניבז' בבני ברק. קודם לכן שימש כר"מ בישיבת פרי עץ חיים ובישיבת רבינו חיים עוזר. נולד לשמואל יצחק ורבקה, ניצולי שואה שעלו מצ'כוסלובקיה. גדל ביישוב בני ראם שהוריו היו ממקימיו. למד בבית הספר בקיבוץ חפץ חיים הסמוך למקום מגוריהם. בהמשך, עבר ללמוד בבני ברק, כשהוא מתגורר בפנימית בתי אבות של ישיבת פוניבז'. למד בישיבת פונביז' לצעירים ובישיבת פוניבז', שם למד אצל הרב שמואל רוזובסקי, הרב דוד פוברסקי והרב אלעזר מנחם שך. לאחר שלמד בכולל פוניבז', התמנה לר"מ בישיבת פרי עץ חיים של הרב שאול דולינגר באשדוד. לאחר כשנתיים התמנה לר"מ בישיבת רבינו חיים עוזר בבני ברק. בשנת תשע"א מונה לר"מ בישיבת פוניבז'. בסיוון תשפ"ג (יוני 2023) מונה לראש ישיבת פוניבז' במקום חמיו רבי גרשון אדלשטיין שנפטר כחודש קודם לכן. נשוי למאירה, בתו של הרב גרשון אדלשטיין. גיסו הוא הרב איתמר גרבוז, ראש ישיבת אורחות תורה. שיעורים של הרב דוד לוי באתר בינינו יוסף פאר, ‏הרב דוד לוי, ראש ישיבת חיים עוזר לקה בלבו, ועבר צנתור במהלך השבת, באתר כיכר השבת, 6 באוקטובר 2012 משה ויסברג, בליל שבת: כך מונה ראש ישיבה בפוניבז', באתר בחדרי חרדים, 24 ביוני 2023 איצלה כץ, ‏מינוי חדש בפוניבז': הגאון רבי דוד לוי מונה לראשות הישיבה, באתר כיכר השבת, 24 ביוני 2023